Diari Oficial de la Generalitat Valenciana


Sumari del DOGV 9370, del 28-06-2022 (2022/5985)

Informació pública de l'expedient de modificació substancial de l'autorització ambiental integrada amb estudi d'impacte ambiental d'una indústria de fabricació de paviment i revestiment ceràmic, situada en el terme municipal de la Vall d'Alba, promoguda per la mercantil Argenta Cerámica, SL. Expedient 041/21 IPPC.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9370

Data del DOGV
:   28-06-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/5985


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'expedient de modificació substancial de l'autorització ambiental integrada amb estudi d'impacte ambiental d'una indústria de fabricació de paviment i revestiment ceràmic, situada en el terme municipal de la Vall d'Alba, promoguda per la mercantil Argenta Cerámica, SL. Expedient 041/21 IPPC. [2022/5985]  
  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, i en l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 041/21 IPPC, relatiu a Argenta Cerámica, SL, amb CIF A74076598 i domicili social al polígon industrial Vall d'Alba, vial 5, parcel·la 2, del terme municipal de la Vall d'Alba (Castelló), que té com a objecte la modificació substancial de l'autorització ambiental integrada d'una indústria de fabricació de paviment i revestiment ceràmic.  
Peticionari: Argenta Cerámica, SL.  
Emplaçament: Pol. ind. Vall d'Alba, vial 5, parcel·la 2, de la Vall d'Alba (Castelló).  
Projecte: sol·licitud de modificació substancial d'autorització ambiental integrada d'una indústria de fabricació de paviment i revestiment ceràmic en el terme municipal de la Vall d'Alba (Castelló), promoguda per Argenta Cerámica, SL, amb estudi d'impacte ambiental.  
  
Cosa que es posa en coneixement general perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les corporacions i particulars interessats puguen presentar les al·legacions que estimen convenients.  
  
Durant aquest termini, els interessats podran examinar la documentació relativa a l'expedient esmentat en el portal web: Expedients en tràmit d'informació pública (art. 30 de la Llei 6/2014), situat dins de l'apartat de Control Integrat de la Contaminació de l'Àrea de Qualitat Ambiental de la Generalitat Valenciana, i l'enllaç del qual és el següent:  
  
https://agroambient.gva.es/va/web/calidad-ambiental/expedients-en-tramit-d-informacio-publica-artic.-30-de-la-llei-6/2014  
Finalitzat el període d'informació pública, quan siga procedent, s'anunciarà en el Diari Oficial de la Generalitat Valenciana el moment en el qual podrà consultar-se en la web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades.  
  
València, 21 de juny de 2022.- El director general de Qualitat i Educació Ambiental: Joan Piquer Huerga.